( 204 ) 
avec les Clevois pour empescher le passage de votre Majesté, et à ceste 
cause ceulx de Liege debvoient estre sur leur garde, et que s’ils navoient 
gens pour eulx deffendre que ladite dame Royne leur en envoieroit, au 
surplus quils avoient charge de leur dire quils envoyassent devers ladite 
dame Royne deux de leurs eschevins et deux jurez pour oyr aulcuns 
prisonniers sur ung affaire grandement importante a ceste cité et pays de 
Liège. Laquelle proposition lesdits seigneurs commis mont dit lavoir fait, 
en présence du chapitre et les bourgmestres eschevins et jurez de la 
cité, et qui depuis sont esté envoyés lesdits deux echevins et jurez vers 
ladite dame Royne pour ouyr les confessions des trois prisonniers, et a 
semble pour le mieulx de différer la publication de ladite trahison jus- 
ques au retour desdits echevins et jurez, ausquels Ion donneroit plus de 
foy que non ausdits commis de la Royne Et pour ces mesmes considé¬ 
ration sembloit ausdits seigneurs commis et aussi ausdits bons person¬ 
nages tant du chapitre que la cité, que je ne povoie ny debvoie en la 
remonstrance que mestoit ordonné de faire, ensuivre a la lettre madite 
instruction, et que dénommant particulièrement les acculpez seroit ou 
leur donner occasion dexciter quelque trouble, ou leur ouvrir la porte 
pour se retirer. Car ny les officiers de leglise ni ceulx de la loy se ose- 
roient avancer de mettre la main a iceulx acculpés, pour non avoir été 
observe ladite solennité et quils craignent estre repris davoir laissé 
enfraindre lesdits privilèges, que pour non estre les plus fors et que pour 
iceulx acculpés ont beaucoup de complices et adherens qui sont favorises 
par les mauvais de France L Et néammoins avons parensemble advise 
que pour estre ce peuple advertv de ma venue et que je suis envoyé par 
votre Majesté, pour oster le scrupule a ceulx qui ne povoient achever 
de croire la prochaine dicelle, aussi pour les remettre au droit chemin 
de ce que plusieurs deulx estoient persuadés que votre Majesté les vouloit 
assujetir en qualité de seigneur des pays dembas et submettre a la loy 
de Brabant, dont furent les paroles semées entre le commung quant on 
leur offrist gens pour eulx deffendre, que je ne povoie délaisser de faire 
assembler lesdits du chapitre et les bourgmestres eschevins et jurez et 
leur faire une remonstrance generale sans aussi riens particulariser 
des personnes acculpés de ladite trahison, ce que feiz hier matin comme 
votre Majesté pourra veoir par ce quen est rédigé par escript et va 
avec cestes. 
1 Les mots écrits en italique sont chiffrés dans l’original. 
